ปลัด พม.นำทีมประชุมที่ UN-ไทยได้รับคำชมช่วยเด็กแรกเกิดรวดเร็ว
ปลัด พม. นำทีมร่วมประชุมคณะกรรมาธิการว่าด้วยสถานภาพสตรี ที่สำนักงานใหญ่ยูเอ็น ในนครนิวยอร์ก เกี่ยวกับการส่งเสริมสิทธิของสตรีให้มีความเท่าเทียม เสมอภาคกับชาย เข้าถึงสิทธิทางกฎหมายและกระบวนการยุติธรรม โดยประเทศไทยได้รับคำชื่นชมในการดำเนินโครงการเงินอุดหนุนเลี้ยงดูเด็กแรกเกิดได้รวดเร็ว,เมื่อ 24 มี.ค. 59 ผู้สื่อข่าวไทยรัฐประจำนครนิวยอร์ก ประเทศสหรัฐอเมริกา รายงานว่า นายไมตรี อินทุสุต ปลัดกระทรวงพัฒนาสังคมและความมั่นคงของมนุษย์ (พม.) ได้เป็นตัวแทนประเทศไทย นำคณะเข้าร่วมประชุม คณะกรรมาธิการว่าด้วยสถานภาพสตรี สมัยที่ 60 (CSW 60) ที่สำนักงานใหญ่องค์การสหประชาติ ในนครนิวยอร์ก ประเทศสหรัฐฯ ในช่วงสัปดาห์ที่สอง ระหว่างวันที่ 21-23 มี.ค. ต่อจากสัปดาห์แรก ที่ พล.ต.อ.อดุลย์ แสงสิงแก้ว รมว.การพัฒนาสังคมและความมั่นคงของมนุษย์ ได้รับมอบมอบหมายจาก พล.อ.ประยุทธ์ จันทร์โอชา นายกรัฐมนตรี ให้เป็นหัวหน้าคณะเข้าร่วมประชุม,สำหรับการประชุมวันสุดท้าย เมื่อวันที่ 23 มี.ค. 59 เวลา 18.30 น. ตามเวลาท้องถิ่น ตรงกับประเทศไทยเวลา 00.30 น. วันที่ 24 มี.ค. 59 นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ ได้เข้าร่วมประชุมและกล่าวเปิดกิจกรรมคู่ขนาน ที่ห้องประชุม 7 สำนักงานใหญ่องค์การสหประชาชาติ จัดโดยสถาบันเพื่อการยุติธรรมของประเทศไทย (TIJ) ในหัวข้อ การพัฒนากฎหมาย : สตรี ความยุติธรรม และการพัฒนาที่ยั่งยื่น โดยมีวิทยากรจาก TIJ /UN WOMEN และมหาวิทยาลัยโคลอมเบียเข้าประชุม ในการอภิปรายได้เน้นความเชื่อมโยงระหว่างการพัฒนาที่ยั่งยืน ในเป้าหมายที่ 5 ด้านความเสมอภาคหญิง-ชาย และเป้าหมายที่ 16 ที่ว่าด้วยการส่งเสริมให้สังคมมีความเป็นปกติสุข ไม่แบ่งแยก โดยส่งเสริมให้สตรีเข้าถึงสิทธิในกระบวนการยุติธรรม การเสริมพลังสตรีในทางกฎหมาย และการเข้าถึงความยุติธรรม ในฐานะเครื่องมือหนึ่งในการบรรลุการพัฒนาที่ยั่งยืน อีกทั้ง ยังมีการนำเสนอ กรอบคิด แนวทางปฏิบัติที่เป็นเลิศ และข้อเสนอแนะทางนโยบายจากมุมมองไทยและภูมิภาคต่างๆ,ก่อนหน้านี้ เมื่อวันที่ 22 มีนาคม 2559 ตามเวลาท้องถิ่น ซึ่งช้ากว่าประเทศไทย 11 ชั่วโมง นายไมตรี อินทุสุต ปลัดกระทรวง พม. และคณะ ได้เข้าพบและหารือกับ นายเท็ด ไชบัน ผู้อำนวยการบริหารโครงการเงินอุดหนุนเพื่อการเลี้ยงดูเด็กแรกเกิด และเจ้าหน้าที่โครงการอีก 5 คน โดยนายเท็ดได้กล่าวชื่นชมการดำเนินงานที่รวดเร็ว และก้าวหน้าของโครงการเงินอุดหนุนเพื่อการเลี้ยงดูเด็กแรกเกิด ของกระทรวง พม. และ รัฐบาลไทย รวมทั้งตื่นเต้นยินดีที่รัฐบาลไทย ได้เห็นชอบโครงการเงินอุดหนุนฯ ที่ขยายจำนวนปีและจำนวนวงเงิน ทั้งนี้ นายไมตรี ได้กล่าวขอบคุณการสนับสนุนของ UNICEF ทั้งจดหมายถึงนายกรัฐมนตรี และการประชาสัมพันธ์ขยายผล รวมทั้งการทำงานร่วมกับ พม.อย่างใกล้ชิด,นายไมตรี เปิดเผยว่า ได้ชี้แจงถึงการขึ้นทะเบียนเด็กแรกเกิด การทำงานร่วมกัน ของ 3 กระทรวง กลไกการบรูณาการในระดับหมู่บ้าน/ชุมชนของอาสาสมัคร ควบคู่กับการพัฒนาศักยภาพ เพื่อเป็นพลังสำคัญในการดูแลเด็กและครอบครัวในชุมชน และได้เสนอแนะให้ UNICEF สนับสนุนในการวิจัยและประเมินผล เพื่อให้เกิดการพัฒนาโครงการในระยะต่อไป ทาง UNICEF รับข้อเสนอ โดยขอให้ไทยขยายผลการเป็นต้นแบบที่จะขับเคลื่อนในภูมิภาคอาเซียนต่อไป,ผู้สื่อข่าวรายงานอีกว่า นายไมตรี และคณะผู้แทนไทย ได้ร่วมการประชุมเพื่อพิจารณาข้อตกลงร่วม ในหัวข้อหลักคือ การพัฒนาศักยภาพสตรีสู่การพัฒนาที่ยั่งยืน ในการประชุมสหประชาชาติว่าด้วยสถานภาพสตรี (UNCSW) ณ สำนักงานใหญ่องค์การสหประชาชาติด้วย ในการประชุมดังกล่าวเป็นการประชุมสมัยที่ 60 มีความสำคัญต่อการกำหนดทิศทางการพัฒนาด้านสตรีในระดับสากลโดยสหประชาชาติ เพื่อให้ประเทศสมาชิกได้ไปขับเคลื่อนประเด็นดังกล่าวร่วมกัน อันจะส่งผลให้เกิดพลังในการขับเคลื่อนอย่างมีทิศทาง และเกิดพลังที่ยั่งยืนอย่างจริงจัง.
ปลัด พม. นำทีมร่วมประชุมคณะกรรมาธิการว่าด้วยสถานภาพสตรี ที่สำนักงานใหญ่ยูเอ็น ในนครนิวยอร์ก เกี่ยวกับการส่งเสริมสิทธิของสตรีให้มีความเท่าเทียม เสมอภาคกับชาย ไทยได้รับคำชื่นชม ดำเนินโครงการเงินอุดหนุนเลี้ยงดูเด็กแรกเกิดรวดเร็ว
ไมตรี อินทุสุต,ปลัด พม.,สหประชาชาติ,สิทธิสตรี,ยูเอ็น,เด็กแรกเกิด ยูเอ็น,เด็กแรกเกิด ประเทศไทย,ประชุมยูเอ็น,ข่าว,ไทยรัฐออนไลน์,ข่าวต่างประเทศ